TRC บวกแรง 12% ส่งซิกปีนี้ “เทิร์นอะราวด์” วางเป้ารายได้แตะ 4.8 พันลบ.
TRC บวกแรง 12% ส่งซิกผลงานปีนี้ “เทิร์นอะราวด์” วางเป้ารายได้แตะ 4.8 พันลบ. ตุนแบ็กล็อกแน่น 6,844 ล้านบาท 
TRC บวกแรง 12% ส่งซิกผลงานปีนี้ “เทิร์นอะราวด์” วางเป้ารายได้แตะ 4.8 พันลบ. ตุนแบ็กล็อกแน่น 6,844 ล้านบาท
9 พ.ค. 2565

ผู้สื่อข่าวรายงานว่า วันนี้(9 พ.ค.65) ราคาหุ้นบริษัท ทีอาร์ซี คอนสตรัคชั่น จำกัด (มหาชน)  หรือ TRC ณ เวลา 14.51 น. อยู่ที่ระดับ 0.37 บาท บวก 0.04 บาท หรือ 12.12% ด้วยมูลค่าซื้อขาย 72.02 ล้านบาท

โดยก่อนหน้านี้นายภาสิต ลี้สกุล  ประธานเจ้าหน้าที่บริหาร TRC เปิดเผยว่า ในปี 2565 บริษัทตั้งเป้ารายได้อยู่ที่ 4,500-4,800 ล้านบาท จากปี 2564 ที่มีรายได้รวม 3,888.26 ล้านบาท และคาดว่ามีแนวโน้มพลิกกลับมามีกำไรจากปีก่อนที่ขาดทุน 59.30 ล้านบาท โดยมีปัจจัยหนุนจากงานที่รอรับรู้รายได้ (แบ็กล็อก) ณ สิ้นปี 2564 ซึ่งอยู่ที่ 6,844.53 ล้านบาท เป็นสัดส่วนงานก่อสร้างมากสุดที่ 83.40% และการเข้าประมูลเพื่อรับงานใหม่อย่างต่อเนื่อง
ทั้งนี้บริษัทอยู่ระหว่างรอผลการประกวดราคาโครงการขยายนิคมอุตสาหกรรม จ.ระยอง ซึ่งเป็นลูกค้าเก่าของบริษัท มูลค่าประมาณ 1,800-2,000 ล้านบาท มีผู้เข้าร่วมประมูล 3 ราย รวมทั้งรอผลการประมูลงานวางระบบท่อในอุตสาหกรรมพลังงานและปิโตรเคมีอีก 3-4 งาน